למערכת ‎ חינוך ‎ ציבורית ‎ ושוויונית‎ 

פנייה ‎ של ‎ תנועת ‎ נשים ‎ דמוקרטיות ‎ בישראל ‎ (תנד״י) ‎ לשר ‎ החינוך ‎ גדעון ‎ סער.‎ 


עם ‎ פתיחת ‎ שנת ‎ הלימודים ‎ 2009/10, ‎ פנו ‎ פתחיה ‎ סג״ר,‎ 
המזכירה ‎ הכללית ‎ של ‎ תנד״י, ‎ ותמר ‎ גוזינסקי, ‎ נשיאת‎ 
תנד״י, ‎ במכתב ‎ לשר ‎ החינוך ‎ גדעון ‎ סער. ‎ במכתב ‎ נאמר:‎ 

"אנו ‎ קוראות ‎ לך ‎ לפעול ‎ לגיבושה ‎ של ‎ מערכת ‎ חינוך‎ 
ציבורית ‎ מבוססת ‎ היטב ‎ ושוויונית, ‎ שתבטיח ‎ לכל ‎ ילדה ‎ וילד‎ 
חינוך ‎ ברמה ‎ גבוהה ‎ וללא ‎ אפליה ‎ מכל ‎ סוג ‎ שהוא ‎ בשל ‎ מוצא‎ 
לאומי ‎ או ‎ אתני, ‎ מין, ‎ מעמד ‎ כלכלי ‎ של ‎ המשפחה, ‎ המעמד‎ 
האזרחי ‎ של ‎ ההורים, ‎ אזור ‎ מגורים ‎ או ‎ נכות.‎ 

עקרון ‎ השוויון ‎ הוא ‎ העיקרון ‎ היסודי ‎ של ‎ אמנת ‎ האו״ם‎ 
בדבר ‎ זכויות ‎ הילד ‎ (סעיף ‎ 2), ‎ שאושרה ‎ בידי ‎ עצרת ‎ האו״ם‎ 
לפני ‎ 20  שנה, ‎ ואשר ‎ אושררה ‎ בידי ‎ ממשלת ‎ ישראל ‎ ב-1991.‎ 

תנד״י, ‎ כתנועת ‎ נשים ‎ יהודיות ‎ וערביות, ‎ הפועלת ‎ מאז ‎ קום‎ 
המדינה ‎ למען ‎ קידום ‎ מעמד ‎ הנשים ‎ ולהגנת ‎ זכויות ‎ הילדים,‎ 
זועקת ‎ את ‎ סבלם ‎ וכאבם ‎ של ‎ המופלים ‎ לרעה, ‎ שמספרם‎ 
בישראל ‎ גדל ‎ ככל ‎ שמעמיק ‎ הקיטוב ‎ הכלכלי-חברתי ‎ ונמשכים‎ 
הכיבוש ‎ והסכסוך ‎ הלאומי.‎ 

התוצאות ‎ של ‎ מבחני ‎ המיצ״ב ‎ ושיעורי ‎ העמידה ‎ בבחינות‎ 
הבגרות ‎ מלמדים ‎ על ‎ רמת ‎ הישגים ‎ נמוכה ‎ ברמה ‎ מדאיגה‎ 
ביותר ‎ בקרב ‎ התלמידים ‎ במערכת ‎ החינוך ‎ הערבית, ‎ הממשיכה‎ 
לסבול ‎ ממחסור ‎ בכיתות ‎ לימוד, ‎ מצפיפות ‎ רבה ‎ בכיתות‎ 
ומתקציבים ‎ מצומצמים. ‎ הסירוב ‎ של ‎ בתי ‎ ספר ‎ מסוימים ‎ לקבל‎ 
תלמידים ‎ ממוצא ‎ אתיופי ‎ והאיום ‎ בגירוש ‎ ילדים ‎ של ‎ עובדים‎ 
זרים ‎ -  הם ‎ עוד ‎ ביטוי ‎ לגישות ‎ גזעניות, ‎ הרווחות ‎ בממסד‎ 
ובחברה ‎ בישראל.‎ 

התנערותן ‎ של ‎ הממשלות ‎ במשך ‎ עשור ‎ שלם ‎ (1999-2009)‎ 
ממחויבותן ‎ לבצע ‎ את ‎ החוק ‎ בדבר ‎ חינוך ‎ חינם ‎ בגנים ‎ לגילים‎ 
4־3, ‎ היא ‎ פגיעה ‎ חמורה ‎ ביותר ‎ בזכותם ‎ של ‎ כל ‎ ילדי ‎ ישראל‎ 
לחינוך ‎ ולפיתוח ‎ כישרונותיהם ‎ ויכולותיהם ‎ כבר ‎ מהגיל ‎ הרך.‎ 
זו ‎ גם ‎ הפרה ‎ גס‎ 

ה  של ‎ מחויבותה ‎ של ‎ הממשלה ‎ לבצע ‎ את ‎ החוקים, ‎ שהכנסת‎ 
מחוקקת. ‎ כתוצאה ‎ מאי-ביצוע ‎ החוק, ‎ משרד ‎ החינוך ‎ אחראי‎ 
למצב ‎ הבלתי-נסבל, ‎ בו ‎ אלפי ‎ ילדים, ‎ בעיקר ‎ ערבים, ‎ אינם‎ 
מבקרים ‎ כלל ‎ בגנים, ‎ וקיים ‎ מחסור ‎ חמור ‎ בכיתות ‎ גן ‎ תקינות‎ 
ומצוירות ‎ ביישובים ‎ הערביים. ‎ כתוצאה ‎ מאי-ביצוע ‎ החוק,‎ 
זוגות ‎ צעירים ‎ נאלצים ‎ להמשיך ‎ ולהוציא ‎ סכום ‎ גבוה ‎ למימון‎ 


שכר ‎ הלימוד ‎ בגנים ‎ (כ-20 ‎ אלף ‎ שקל ‎ בשנה). ‎ עול ‎ התשלומים‎ 
גם ‎ מרתיע ‎ נשים ‎ מפני ‎ יציאה ‎ לעבודה.‎ 

בחוק ‎ ההסדרים ‎ האחרון ‎ נקבע, ‎ כי ‎ ביצועו ‎ של ‎ חוק ‎ חינוך‎ 
חינם ‎ לבני ‎ 4־3 ‎ יסתיים ‎ בשנת ‎ 2015. ‎ אנו ‎ קוראות ‎ לך, ‎ שר‎ 
החינוך, ‎ להתחיל ‎ מייד ‎ ביישום ‎ הדרגתי ‎ של ‎ חוק ‎ חינוך ‎ חינם‎ 
לבני ‎ 4־3, ‎ ולהבטיח ‎ שהיישום ‎ יתבצע, ‎ כפי ‎ שנקבע ‎ בשעתו,‎ 
קודם ‎ כל ‎ ביישובים ‎ בעלי ‎ הרמה ‎ הכלכלית-חברתית ‎ הנמוכה‎ 
יותר. ‎ אנו ‎ גם ‎ קוראים ‎ לך ‎ להבטיח, ‎ שחינוך ‎ חינם ‎ בגילי ‎ 4־3‎ 
יתבצע ‎ בגנים ‎ עירוניים ‎ ולפעול ‎ לעצירת ‎ ההפרטה ‎ ההרסנית‎ 
של ‎ גני ‎ ילדים ‎ עירוניים ‎ ביישובים ‎ המצויים ‎ במשבר ‎ כספי".‎ 

בסיום ‎ המכתב ‎ אומרות ‎ הפונות:‎ 

״פיתוח ‎ יחסים ‎ של ‎ כבוד ‎ בין ‎ הילדים ‎ ובין ‎ הילדים ‎ למורים‎ ; 
הקטנת ‎ מספר ‎ הילדים ‎ בכיתה; ‎ העלאת ‎ השכר ‎ של ‎ המורות‎ 
והמורים; ‎ פיתוח ‎ יחס ‎ של ‎ כבוד ‎ לזכויות ‎ האדם, ‎ לזהות‎ 
התרבותית ‎ ולשפה ‎ המדוברת ‎ בבית; ‎ סגירת ‎ הפערים ‎ בהישגים‎ 
הלימודיים ‎ באמצעות ‎ טיפול ‎ אישי ‎ במסגרת ‎ בית ‎ הספר ‎ בכל‎ 
תלמיד ‎ הזקוק ‎ לסיוע ‎ -  כל ‎ אלה ‎ יאפשרו ‎ להכין ‎ את ‎ כל ‎ הילדים‎ 
בישראל, ‎ יהודים ‎ וערבים, ‎ לחיים ‎ בחברה ‎ חופשית, ‎ המחויבת‎ 
לשלום, ‎ לסובלנות, ‎ לשוויון ‎ בין ‎ המינים ‎ ולידידות ‎ בין ‎ העמים‎ 
(סעיף ‎ 29  באמנת ‎ האו״ם ‎ בדבר ‎ זכויות ‎ הילד)".‎ 

ח״כ ‎ ברכה: ‎ השר ‎ סער ‎ צריך ‎ לדאוג‎ 
לחינוך ‎ -  הוא ‎ איננו ‎ קצין ‎ חינוך ‎ ראשי‎ 

שר ‎ החינוך, ‎ גדעון ‎ סער, ‎ הציג ‎ במהלך ‎ ישיבת ‎ ועדת‎ 
החינוך ‎ של ‎ הכנסת ‎ בשבוע ‎ שעבר ‎ תוכנית ‎ חדשה, ‎ הכוללת‎ 
יעדים ‎ להעלאת ‎ שיעור ‎ גיוס ‎ תלמידים ‎ לצבא ‎ באמצעות‎ 
תיגמול ‎ דיפרנציאלי ‎ של ‎ התיכונים ‎ לפי ‎ שיעור ‎ המתגייסים.‎ 

ח״כ ‎ מוחמד ‎ ברכה ‎ (חד״ש) ‎ ביקר ‎ את ‎ תוכנית ‎ סער‎ 
באומרו: ‎ "אני ‎ מציע ‎ לך ‎ להיות ‎ שר ‎ החינוך ‎ ולא ‎ קצין ‎ חינוך‎ 
ראשי ‎ של ‎ מדינת ‎ ישראל. ‎ ישנן ‎ בעיות ‎ דחופות ‎ ובוערות‎ 
אמיתיות, ‎ כמו ‎ מעמד ‎ המורה ‎ והצפיפות ‎ בכיתות, ‎ ועליך‎ 
למצוא ‎ פתרונות". ‎ גם ‎ ד״ר ‎ האלה ‎ אספניולי, ‎ יו״ר ‎ ועדת‎ 
המעקב ‎ לענייני ‎ החינוך ‎ הערבי, ‎ הביעה ‎ התנגדות ‎ נחרצת‎ 
למודל ‎ החדש ‎ לתיגמול ‎ התיכונים.‎ 

(מאמר ‎ בנושא ‎ מערכת ‎ החינוך ‎ -  ר׳ ‎ בעמוד ‎ 3)‎ 


חברה‎ /2‎ 


תושבי ‎ כפר ‎ שלם ‎ מחדשים ‎ מאבקם‎ 
בגד ‎ הבישול ‎ מבתיהם‎ 

ועד ‎ תושבי ‎ כפר ‎ שלם ‎ בתל-אביב ‎ אירגן ‎ ב-30.8 ‎ הפגנה ‎ נגד‎ 
האיום ‎ הממשי, ‎ הנשקף ‎ לרוב ‎ המכריע ‎ של ‎ התושבים‎ 
הוותיקים ‎ ממסע ‎ התביעות ‎ המשפטיות, ‎ שהגישה ‎ חברת‎ 
חלמיש.‎ 

החברה ‎ העירונית/ממשלתית ‎ "חלמיש" ‎ הגישה ‎ בשנה‎ 
האחרונה ‎ תביעות ‎ וצווי ‎ פינוי ‎ נגד ‎ כ-200 ‎ משפחות ‎ ותיקות‎ 
בכפר ‎ שלם. ‎ הנהלת ‎ חלמיש ‎ מתעקשת ‎ להפחית ‎ באופן ‎ חד‎ 
צדדי ‎ את ‎ דמי ‎ הפינוי, ‎ המוצעים ‎ לתושבים, ‎ ובמקביל ‎ מבקשת‎ 
להתישם ‎ בבתי ‎ משפט.‎ 

המאבק ‎ מתחדש, ‎ כאשר ‎ השתנו ‎ התנאים: ‎ החוק ‎ החדש‎ 
להפרטת ‎ קרקעות ‎ המדינה ‎ מציב ‎ סכנה ‎ חמורה ‎ לתושבי ‎ כפר‎ 
שלם: ‎ קרקעות ‎ בכפר ‎ עלולות ‎ להימכר ‎ לכרישי ‎ נדל״ן. ‎ אם ‎ זה‎ 
יקרה, ‎ המשפחות ‎ המתגוררות ‎ בכפר ‎ שלם ‎ ינושלו ‎ בטענה ‎ של‎ 
"זכויות ‎ קנייניות ‎ של ‎ הבעלים ‎ הפרטיים", ‎ כפי ‎ שאירע ‎ לפני‎ 
כשנתיים, ‎ במאבק ‎ שניהלו ‎ המשפחות ‎ במתחם ‎ מח״ל-משה‎ 
דיין. ‎ נוסף ‎ לכך, ‎ בתי ‎ המשפט ‎ נוטים ‎ כיום ‎ לנתק ‎ בין ‎ הפינוי‎ 
לפיצוי. ‎ לכן ‎ צפוי ‎ שהתושבים ‎ ימצאו ‎ את ‎ עצמם ‎ מושלכים‎ 
לרחוב ‎ בטרם ‎ הוסדרו ‎ זכויותיהם ‎ וללא ‎ פיצוי.‎ 

לכן, ‎ נודעת ‎ חשיבות ‎ עליונה ‎ להסדרה ‎ בהקדם ‎ של ‎ זכויות‎ 
תושביו ‎ הוותיקים ‎ של ‎ כפר ‎ שלם ‎ על ‎ הבתים ‎ ועל ‎ הקרקעות,‎ 
או ‎ לחילופין ‎ -  לקביעה ‎ חד ‎ משמעית ‎ של ‎ הזכאות ‎ לפיצויים.‎ 
חיוני, ‎ שכל ‎ שיפונה, ‎ יוכל ‎ לרכוש ‎ דירה, ‎ שתאפשר ‎ לו ‎ להמשיך‎ 
לקיים ‎ את ‎ חייו ‎ ועבודתו ‎ בסביבה, ‎ שבה ‎ חי ‎ עד ‎ כה.‎ 

בתנאים ‎ אלה, ‎ התגייס ‎ ועד ‎ כפר ‎ שלם ‎ ליצירת ‎ לחץ ‎ ציבורי,‎ 
שלא ‎ יאפשר ‎ למכור ‎ קרקע ‎ מדינה, ‎ שעליה ‎ מתגוררים ‎ תושבים.‎ 

עיר ‎ לכולנו ‎ פותחת‎ 
בקמפיין ‎ תחבורה ‎ ציבורית‎ 

קמפיין ‎ התחבורה ‎ הציבורית ‎ של ‎ הרשימה ‎ "עיר ‎ לכולנו"‎ 
בת״א-יפו, ‎ עתיד ‎ התחנה ‎ המרכזית ‎ החדשה ‎ ונושאים ‎ נוספים‎ 
הקשורים ‎ בדרום ‎ העיר, ‎ יעמדו ‎ במרכז ‎ האסיפה ‎ הכללית,‎ 
שתערוך ‎ התנועה ‎ בגינת ‎ לוינסקי ‎ ביום ‎ ד/ ‎ 16  בספטמבר. ‎ על‎ 
כינוס ‎ האסיפה ‎ ונושאי ‎ הדיון ‎ החליטה ‎ הסיעה ‎ המורחבת ‎ של‎ 
"עיר ‎ לכולנו" ‎ בישיבתה ‎ האחרונה.‎ 

פרטים ‎ נוספים ‎ על ‎ הקמפיינים ‎ ועל ‎ הנושאים ‎ האחרים, ‎ בהם‎ 
עסקה ‎ הסיעה, ‎ אפשר ‎ למצוא ‎ באתר: ‎ ||■ןxו0■||48ץ:1ו^‎ 

פעילי ‎ שמאל ‎ בגליל ‎ דורשים ‎ ממרצ‎ 
שיתוף ‎ פעולה ‎ עם ‎ חד״ש‎ 

ח״כ ‎ חיים ‎ (גיומס) ‎ אורון, ‎ יו״ר ‎ מרצ, ‎ נפגש ‎ בשבוע ‎ שעבר‎ 
עם ‎ עשרות ‎ פעילי ‎ שמאל ‎ בגוש ‎ שגב, ‎ שדרשו ‎ להרחיב ‎ את‎ 
שיתוף ‎ הפעולה ‎ בין ‎ מרצ ‎ לחד״ש. ‎ בפגישה ‎ השתתפו ‎ פעילים‎ 
בארגונים ‎ חברתיים, ‎ ובהם ‎ "סיכוי ‎ במשגב", ‎ שביקשו ‎ לדון‎ 
במצב ‎ השמאל ‎ בישראל.‎ 

כמה ‎ ממשתתפי ‎ המפגש ‎ ביקשו ‎ מאורון ‎ להימנע ‎ מהדגשת‎ 
העמדות ‎ הציוניות ‎ של ‎ תנועתו, ‎ "משום ‎ שמדינת ‎ ישראל ‎ היא‎ 
עובדה ‎ קיימת, ‎ והשימוש ‎ בציונות ‎ הוא ‎ למטרות ‎ קיפוח‎ 
ואבחנה ‎ בין ‎ יהודים ‎ וערבים", ‎ כדברי ‎ אחד ‎ המשתתפים.‎ 
אורון ‎ הודה, ‎ שמרצ ‎ חטפה ‎ מכה ‎ קשה ‎ בבחירות ‎ לכנסת, ‎ אך‎ 
תלה ‎ את ‎ האשמה ‎ במצביעי ‎ מרצ ‎ בעבר, ‎ אשר ‎ לדבריו ‎ "נתפתו‎ 
לבלוף" ‎ והצביעו ‎ למפלגות ‎ הירוקות, ‎ לקדימה ‎ או ‎ לחד״ש,‎ 
ובכך ‎ גילו ‎ "חוסר ‎ אחריות".‎ 


הנהלת ‎ אוני ‎ בן־גוריון ‎ זוממת‎ 
פגיעה ‎ בתפקידו ‎ של ‎ ד״ר ‎ ניב ‎ גורדון‎ 

הנהלת ‎ אוניברסיטת ‎ בן־גוריון ‎ לא ‎ תפטר ‎ את ‎ ד״ר ‎ ניב‎ 
גורדון, ‎ אבל ‎ ראשיה ‎ קוראים ‎ לו ‎ להתפטר ‎ בעצמו ‎ מתפקידו‎ 
כראש ‎ המחלקה ‎ לפוליטיקה ‎ וממשל ‎ במוסד ‎ האקדמי ‎ בבאר-‎ 
שבע. ‎ על ‎ כך ‎ למדו ‎ חברי ‎ הסגל, ‎ שחתמו ‎ על ‎ עצומת ‎ תמיכה‎ 
בד״ר ‎ גורדון, ‎ בשיחה ‎ שערכו ‎ בשבוע ‎ שעבר ‎ עם ‎ רקטור‎ 
האוניברסיטה, ‎ פרופ׳ ‎ גיימי ‎ ויינבלט.‎ 

פרופ׳ ‎ אור■ ‎ רם, ‎ ראש ‎ המחלקה ‎ לסוציולוגיה‎ 
ואנתרופולוגיה, ‎ אמר ‎ בתגובה, ‎ כי ‎ אישית ‎ הוא ‎ מסתייג ‎ מנושא‎ 
החרם ‎ על ‎ ישראל, ‎ אך ‎ הוא ‎ גא ‎ להיות ‎ קולגה ‎ של ‎ אדם ‎ "בעל‎ 
אומץ ‎ אזרחי ‎ כמו ‎ ניב ‎ גורדון". ‎ רם ‎ הוסיף, ‎ כי ‎ "אין ‎ להרשות ‎ כל‎ 
פגיעה ‎ במעמדו ‎ או ‎ בקידומו ‎ באוניברסיטה ‎ של ‎ ד״ר ‎ ניב‎ 
גורדון, ‎ או ‎ במילוי ‎ כל ‎ תפקיד ‎ מצידו. ‎ אם ‎ יפוטר ‎ מתפקיד ‎ ראש‎ 
החוג ‎ על ‎ רקע ‎ עמדתו ‎ הפוליטית, ‎ אקרא ‎ לכל ‎ ראשי ‎ החוגים‎ 
באוניברסיטה ‎ להתפטר ‎ אף ‎ הם ‎ לאות ‎ תמיכה ‎ בגורדון ‎ ולאות‎ 
מחאה ‎ על ‎ הפגיעה ‎ בזכויותיו, ‎ בחופש ‎ האזרחי ‎ ובמוסד‎ 
האוניברסיטה ‎ בישראל".‎ 

מסע ‎ ציד ‎ המכשפות ‎ החל, ‎ לאחר ‎ שד״ר ‎ ניב ‎ גורדון ‎ פרסם‎ 
מאמר ‎ ביומון ‎ ״לוס ‎ אנג׳לס ‎ טיימס״ ‎ (20.8), ‎ שכותרתו:‎ 
"החרימו ‎ את ‎ ישראל". ‎ במאמרו ‎ מציין ‎ גורדון, ‎ כי ‎ בשל‎ 
הכיבוש ‎ הנמשך ‎ כבר ‎ 42  שנה, ‎ ישראל ‎ הפכה ‎ מדינת‎ 
אפרטהייד. ‎ לכן ‎ חיוני, ‎ לדעתו. ‎ חרם ‎ בינלאומי ‎ על ‎ ישראל, ‎ כדי‎ 
שתסכים ‎ לסיים ‎ את ‎ הכיבוש ‎ ואת ‎ הדיכוי ‎ של ‎ 3.5  מיליון‎ 
פלסטינים, ‎ המתגוררים ‎ בשטחים ‎ הכבושים ‎ מאז ‎ 1967.‎ 

במקום ‎ לנהל ‎ ויכוח ‎ בנושא ‎ הכיבוש ‎ והדרכים ‎ לסיימו‎ 
ובנושא ‎ החרם, ‎ פתח ‎ הימין ‎ הישראלי ‎ במסע ‎ דה-לגיטימציה‎ 
של ‎ ניב ‎ גורדון ‎ ושל ‎ דעותיו. ‎ להתרת ‎ דמו ‎ הצטרפו ‎ גם ‎ שרים‎ 
ודוברים ‎ רשמיים ‎ אחרים, ‎ ואפילו ‎ נשיאת ‎ האוניברסיטה ‎ תבעה‎ 
ממנו ‎ לחזור ‎ בו ‎ מדבריו.‎ 

מרצים ‎ באוניברסיטת ‎ בן־גוריון ‎ ובאוניברסיטאות ‎ נוספות‎ 
בארץ ‎ יצאו ‎ מייד ‎ להגנת ‎ חופש ‎ הביטוי ‎ של ‎ עמיתם ‎ ניב ‎ גורדון.‎ 
הם ‎ הדפו ‎ את ‎ הניסיון ‎ לקבוע ‎ סייגים ‎ לדעותיו ‎ ולהתבטאויותיו‎ 
של ‎ איש ‎ אקדמיה, ‎ והדגישו ‎ את ‎ החשיבות ‎ העליונה ‎ של‎ 
החופש ‎ האקדמי. ‎ פרסום ‎ מעין ‎ זה ‎ מהווה ‎ זכות ‎ יסוד ‎ המוקנית‎ 
לאזרח ‎ ישראלי ‎ מתוקף ‎ חוקי ‎ היסוד ‎ במדינת ‎ ישראל ‎ -  ציינו‎ 
המרצים ‎ הדמוקרטיים, ‎ והוסיפו: ‎ זכותו ‎ האזרחית ‎ עומדת‎ 
לד״ר ‎ גורדון ‎ להביע ‎ את ‎ השקפותיו ‎ במאמר ‎ בעיתון, ‎ ואין‎ 
לאיש ‎ זכות ‎ או ‎ סמכות ‎ לשלול ‎ ממנו ‎ זכות ‎ זו ‎ או ‎ לצמצמה.‎ 

למחאה ‎ של ‎ מרצים ‎ וארגונים ‎ לזכויות ‎ אדם ‎ בישראל,‎ 
הצטרפו ‎ מרצים ‎ במוסדות ‎ להשכלה ‎ גבוהה ‎ ברחבי ‎ העולם.‎ 
מאות ‎ מכתבי ‎ מחאה ‎ נשלחו ‎ להנהלת ‎ האוניברסיטה ‎ בבאר-‎ 
שבע, ‎ ובהם ‎ הובעה ‎ דאגה ‎ עקב ‎ יחסה ‎ השלילי ‎ של ‎ הנשיאה,‎ 
פרופ׳ ‎ רבקה ‎ כרמי, ‎ כלפי ‎ ד״ר ‎ גורדון. ‎ המרצים ‎ ציינו, ‎ ששיתוף‎ 
הפעולה ‎ בעתיד ‎ עם ‎ האוניברסיטה ‎ הישראלית ‎ תלוי ‎ בשמירה‎ 
על ‎ חופש ‎ הביטוי.‎ 

פרופ׳ ‎ דייוויז־ ‎ אינגלבי ‎ מאונ׳ ‎ הוטרכט ‎ בהולנד, ‎ שיגר‎ 
לפרופ׳ ‎ כרמי ‎ פנייה, ‎ בה ‎ נאמר, ‎ כי ‎ "ישראל ‎ קיבלה ‎ מעמד ‎ של‎ 
׳שותף ‎ בכיר׳ ‎ בכל ‎ תוכניות ‎ המחקר ‎ האירופיות, ‎ רק ‎ בגלל‎ 
הקפדה ‎ על ‎ חופש ‎ הביטוי ‎ של ‎ חברי ‎ הסגל". ‎ לדברי ‎ פרופ׳‎ 
אינגלבי, ‎ העומד ‎ בראש ‎ רשת ‎ החוקרים ‎ האירופית ‎ לשיתוף‎ 
פעולה ‎ מדעי ‎ וטכנולוגי, ‎ מעמדם ‎ של ‎ המוסדות ‎ להשכלה‎ 
גבוהה ‎ בישראל ‎ בכלל, ‎ ושל ‎ אונ׳ ‎ בן־גוריון ‎ בפרט, ‎ ייפגעו, ‎ אם‎ 
יישלל ‎ חופש ‎ הביטוי ‎ מד״ר ‎ גורדון ‎ או ‎ ממרצים ‎ אחרים.‎ 


חינוד ‎ וחבר ‎ ה /3‎ 


הפרטה ‎ ולאומנות ‎ במערכת ‎ החינוך‎ 

מה ‎ מתכננים ‎ אנשי ‎ העסקים ‎ והימין ‎ המדיני ‎ עם ‎ פתיחת ‎ שנת ‎ הלימודים?‎ 


מאת ‎ אורי ‎ וולטמן‎ 

"תשכחו ‎ מכל ‎ מה ‎ שידעתם ‎ וחשבתם ‎ עד ‎ היום ‎ על ‎ החינוך.‎ 
בואו ‎ ללמוד ‎ משהו ‎ חדש, ‎ דרך ‎ זווית ‎ הראייה ‎ של ‎ בכירי‎ 
המשק, ‎ הכלכלה ‎ והטכנולוגיה״ ‎ -  במילים ‎ אלה ‎ נפתחה‎ 
ההזמנה ‎ לכנס ‎ העיר ‎ חולון ‎ לחינוך ‎ 2009, ‎ שהתקיים ‎ ב-26.8.‎ 
משתתפי ‎ הכנס ‎ ׳זכו׳ ‎ לשמוע ‎ דברים ‎ מפי ‎ מצעד ‎ של ‎ מנכ״לים‎ 
ואנשי ‎ עסקים, ‎ העומדים ‎ בראש ‎ חברות ‎ מרכזיות ‎ בכלכלה‎ 
הישראלית.‎ 

בפאנל ‎ הראשון, ‎ "שיעור ‎ במינהל ‎ עסקים" ‎ שמו, ‎ התארחו‎ 
המנכ״לים ‎ של ‎ בזק, ‎ מיקרוסופט, ‎ אל-על ‎ וסלקום, ‎ אשר‎ 
"מציעים ‎ להיכנס ‎ לכיתה ‎ עם ‎ תוכנית ‎ עסקית ‎ ולהצטייד ‎ בכלים‎ 
ניהוליים". ‎ שיח ‎ זה ‎ משקף ‎ היטב ‎ את ‎ הגישה ‎ שהכנס ‎ ביקש‎ 
לקדם, ‎ גישה ‎ התופסת ‎ את ‎ החינוך ‎ בתור ‎ "פעילות ‎ עסקית",‎ 
שלא ‎ שונה ‎ מאחרות. ‎ זו ‎ הסיבה ‎ מדוע ‎ ברי ‎ הסמכא, ‎ שהוזמנו‎ 
לנאום ‎ בכנס ‎ העוסק ‎ בחינוך, ‎ הם ‎ דווקא ‎ "בכירי ‎ המשק,‎ 
הכלכלה ‎ והטכנולוגיה", ‎ ומדוע ‎ מקומם ‎ של ‎ מורים, ‎ תלמידים‎ 
או ‎ נציגי ‎ הורים, ‎ נפקד ‎ לחלוטין ‎ מהכנס. ‎ הרי ‎ לדעתם ‎ של‎ 
מארגני ‎ הכנס, ‎ להזמין ‎ ארגוני ‎ מורים ‎ או ‎ מועצות ‎ תלמידים‎ 
לכנס ‎ העוסק ‎ בחינוך, ‎ דומה ‎ להזמנת ‎ נציגי ‎ עובדים ‎ או‎ 
מובטלים ‎ אל ‎ ועידת ‎ ישראל ‎ לעסקים...‎ 

ביטוי ‎ נוסף ‎ לגישה ‎ הרואה ‎ במעש ‎ החינוכי ‎ סוג ‎ של ‎ פעילות‎ 
עסקית, ‎ ניתן ‎ לזהות ‎ בהרצאה ‎ שניתנה ‎ בכנס, ‎ שכותרתה ‎ "חינוך‎ 
בעיניים ‎ ספרותיות", ‎ שהובאה ‎ לא ‎ על ‎ ידי ‎ מורה ‎ לספרות ‎ ולא‎ 
על ‎ ידי ‎ סופר ‎ או ‎ משורר, ‎ כי ‎ אם ‎ על ‎ ידי... ‎ מנכ״ל ‎ רשת ‎ "צומת‎ 
ספרים". ‎ מה ‎ לאדם ‎ המתפרנס ‎ מהגדלת ‎ מכירות ‎ ספרים ‎ ולדיון‎ 
אודות ‎ חינוך? ‎ למארגני ‎ הכנס ‎ הפתרונים.‎ 

גולת ‎ הכותרת ‎ מהבחינה ‎ הזו, ‎ היו ‎ ללא ‎ ספק ‎ דבריו ‎ של‎ 
מנכ״ל ‎ בזק, ‎ אבי ‎ גבאי, ‎ שהסביר ‎ בכנס, ‎ כי ‎ פתרון ‎ הבעיות‎ 
במערכת ‎ החינוך ‎ טמון ‎ לאו ‎ דווקא ‎ בהגדלת ‎ התקציבים, ‎ כי ‎ אם‎ 
ב״התייעלות". ‎ לדבריו, ‎ כשם ‎ שהופרט ‎ שוק ‎ התקשורת, ‎ כך‎ 
צריך ‎ לנהוג ‎ גם ‎ במערכת ‎ החינוך. ‎ "כפי ‎ שהיו ‎ חכמים‎ 
שהחליטו ‎ שהמדינה ‎ לא ‎ צריכה ‎ לנהל ‎ מערכת ‎ מורכבת ‎ כל ‎ כך‎ 
כמו ‎ התקשורת, ‎ כך ‎ יש ‎ לעשות ‎ במערכת ‎ החינוך. ‎ צריך ‎ לייצר‎ 
מצב ‎ שבו ‎ המערכת ‎ תנוהל ‎ באופן ‎ טוב ‎ יותר ‎ על ‎ ידי ‎ גוף‎ 
ניהולי״ ‎ -  אמר ‎ גבאי ‎ (״דה‎ -מרקר״, ‎ 28.8). ‎ הוא ‎ הוסיף ‎ כי‎ 
"צריך ‎ להחליט ‎ מהו ‎ המוצר. ‎ במערכת ‎ החינוך ‎ המוצר ‎ הוא‎ 
המורה. ‎ צריך ‎ שהתפוקות ‎ ממנו ‎ יהיו ‎ טובות". ‎ לעמדה ‎ הרואה‎ 
במורה ‎ "מוצר" ‎ היה ‎ שותף ‎ גם ‎ גדעון ‎ עמיחי, ‎ מנכ״ל ‎ משרד‎ 
הפרסום ‎ שלמור־אבנון־עמיחי, ‎ שהציג ‎ בפני ‎ משתתפי ‎ הכנס‎ 
הרצאה ‎ שכותרתה ‎ "איך ‎ ממתגים ‎ מורה".‎ 
חינוך ‎ לערכים ‎ -  אך ‎ לאילו ‎ ערכים?‎ 

הכנס, ‎ שדמי ‎ ההרשמה ‎ אליו ‎ שקולים ‎ למספר ‎ שעות ‎ עבודה‎ 
של ‎ מורה ‎ מתחיל, ‎ לא ‎ דן ‎ כלל ‎ בשאלה, ‎ כיצד ‎ יכולה ‎ מערכת‎ 
החינוך ‎ להנחיל ‎ לתלמידיה ‎ ערכים ‎ של ‎ אי-אלימות ‎ וקבלת‎ 
האחר ‎ (שרלוונטיים ‎ במיוחד ‎ אחרי ‎ קיץ ‎ רווי ‎ אלימות, ‎ הן ‎ כזו‎ 
של ‎ פשעי ‎ שנאה ‎ והן ‎ של ‎ פשעים ‎ פליליים). ‎ תחת ‎ זאת, ‎ הוזמנו‎ 
שגרירים ‎ מאוסטרליה, ‎ ממקסיקו ‎ ומאירלנד ‎ להסביר, ‎ כיצד‎ 


"עושים ‎ את ‎ זה ‎ בחוץ ‎ לארץ ‎ ומגיעים ‎ לחלק ‎ העליון ‎ של‎ 
פיז״ה" ‎ (מבחן ‎ פיז״ה ‎ הוא ‎ מבחן ‎ בינלאומי ‎ הבוחן ‎ את ‎ רמת‎ 
השכלתם ‎ של ‎ תלמידים).‎ 

איני ‎ מבטל ‎ את ‎ חשיבות ‎ ההצלחה ‎ במבחני ‎ השפה‎ 
והמתמטיקה ‎ (הצלחה ‎ שאינה ‎ מנת ‎ חלקם ‎ של ‎ רוב ‎ תלמידי‎ 
ישראל). ‎ אך ‎ בעיה ‎ זו, ‎ חשובה ‎ ככל ‎ שתהיה, ‎ אינה ‎ בהכרח‎ 
האתגר ‎ המרכזי, ‎ עימו ‎ צריכה ‎ להתמודד ‎ מערכת ‎ החינוך‎ 
בישראל.‎ 

מערכת ‎ חינוך, ‎ ש-75% ‎ מתלמידי ‎ התיכון ‎ היהודים ‎ שבה‎ 
סבורים, ‎ כי ‎ הערבים ‎ אינם ‎ תרבותיים, ‎ אינם ‎ משכילים ‎ ואינם‎ 
נקיים ‎ (כך ‎ לפי ‎ סקר ‎ שנערך ‎ באוניברסיטת ‎ חיפה ‎ ופורסם‎ 
בינואר ‎ 2007), ‎ זקוקה ‎ בראש ‎ ובראשונה ‎ להעמקת ‎ החינוך‎ 
ההומניסטי ‎ והדמוקרטי, ‎ ולהכנסת ‎ תוכניות ‎ לימוד, ‎ המחנכות‎ 
לשוויון ‎ ערך ‎ האדם ‎ ונגד ‎ אפליה ‎ לאומית.‎ 

גם ‎ שר ‎ החינוך, ‎ גדעון ‎ סער, ‎ סבור ‎ כי ‎ מערכת ‎ החינוך ‎ צריכה‎ 
להעמיק ‎ את ‎ החינוך ‎ לערכים, ‎ אך ‎ סדר ‎ היום ‎ הערכי ‎ שהוא‎ 
מבקש ‎ לקדם ‎ הוא ‎ סדר ‎ יום ‎ אחר, ‎ מיליטריסטי ‎ וימני. ‎ בתוכנית‎ 
שהציג ‎ בפני ‎ ועדת ‎ החינוך ‎ של ‎ הכנסת ‎ ב-26.8, ‎ אמר ‎ סער, ‎ כי‎ 
יציב ‎ יעדים ‎ להעלאת ‎ שיעור ‎ המתגייסים ‎ לצה״ל, ‎ בין ‎ היתר ‎ על‎ 
ידי ‎ תיגמול ‎ דיפרנציאלי ‎ של ‎ בתי ‎ ספר ‎ לפי ‎ שיעור ‎ המתגייסים.‎ 
מדובר ‎ בצעד ‎ שיעמיק ‎ את ‎ הפער ‎ בין ‎ בתי ‎ הספר ‎ היהודים‎ 
לערבים, ‎ ויסייע ‎ לחזק ‎ את ‎ העמדה ‎ האנטי-דמוקרטית,‎ 
המבקשת ‎ למנוע ‎ מהמיעוט ‎ הלאומי ‎ הערבי ‎ בישראל ‎ זכויות‎ 
יסוד, ‎ בטענה ‎ שקבלת ‎ הזכויות ‎ מותנית ‎ ב״עמידה ‎ בחובות".‎ 

עוד ‎ אמר ‎ סער ‎ כי ‎ בכוונתו ‎ להכניס ‎ מקצוע ‎ חדש ‎ בשם‎ 
"מורשת ‎ ותרבות ‎ ישראל", ‎ אשר ‎ יסייע ‎ "להעמקת ‎ הערכים‎ 
הציוניים ‎ והיהודיים". ‎ מדובר ‎ בגלגול ‎ חדש ‎ של ‎ רעיון ‎ שקידמה‎ 
שרת ‎ החינוך ‎ הקודמת ‎ של ‎ הליכוד, ‎ לימור ‎ לבנת, ‎ אשר ‎ בפועל‎ 
ינסה ‎ להעמיק ‎ את ‎ הפיכת ‎ בתי ‎ הספר ‎ למכשירי ‎ אינדוקטרינציה‎ 
ציונית. ‎ תהליך ‎ זה ‎ לא ‎ יסייע ‎ לחנך ‎ תלמידים ‎ לסובלנות‎ 
ולראייה ‎ שוויונית ‎ של ‎ יחסי ‎ יהודים־ערבים, ‎ אלא ‎ רק ‎ יחריף ‎ את‎ 
הגישה ‎ השוביניסטית ‎ של ‎ "אני ‎ ואפסי ‎ עוד", ‎ הרווחת ‎ בקרב‎ 
תלמידי ‎ תיכון ‎ יהודים ‎ בישראל.‎ 
כשהפרטת ‎ מערכת ‎ החינוך ‎ פוגשת ‎ בלאומנות‎ 

תהליכי ‎ ההפרטה, ‎ המתבטאים, ‎ בין ‎ היתר, ‎ בזליגה ‎ של‎ 
תפיסות ‎ ושיקולים ‎ מתחום ‎ כלכלת ‎ השוק ‎ לתוך ‎ מערכת‎ 
החינוך, ‎ אינם ‎ מנותקים ‎ מהתוכניות ‎ המטרידות ‎ ל״העמקת‎ 
הערכים ‎ הציוניים".‎ 

אלה ‎ וגם ‎ אלה ‎ הם ‎ ביטוי ‎ להתחזקות ‎ כוחו ‎ של ‎ הימין ‎ בחברה‎ 
הישראלית. ‎ מערכת ‎ החינוך ‎ נתפסת ‎ בעיני ‎ הימין, ‎ ובצדק,‎ 
כגורם ‎ משמעותי ‎ בעיצוב ‎ תפישת ‎ עולמם ‎ של ‎ בני ‎ נוער‎ 
בישראל ‎ לכן ‎ הם ‎ מבקשים ‎ להשפיע ‎ על ‎ אופייה ‎ של ‎ מערכת‎ 
החינוך ‎ בכיוון, ‎ שיקל ‎ עליהם ‎ בעתיד ‎ להוציא ‎ לפועל ‎ את ‎ סדר‎ 
היום ‎ האנטי-דמוקרטי ‎ שלו.‎ 

תפקידם ‎ של ‎ מורים ‎ ומחנכים ‎ דמוקרטיים, ‎ וכן ‎ של ‎ הורים‎ 
ותלמידים, ‎ הוא ‎ להצביע ‎ על ‎ המגמה ‎ המסוכנת ‎ של ‎ הפרטת‎ 
מערכת ‎ החינוך ‎ ושל ‎ התחזקות ‎ האופי ‎ הלאומני ‎ של ‎ תכניה,‎ 
ולנהל ‎ מערכה ‎ ציבורית ‎ לעצירת ‎ תופעות ‎ אלו.‎ 


מק״י ‎ בת ‎ 4/ 90 


זיכרונות ‎ פעיל ‎ קומוניסט׳ ‎ בעירק ‎ ובישראל‎ 

בעקבותיו ‎ ספרו ‎ האוטוביוגרפי ‎ של ‎ פרופ' ‎ שמעון ‎ בלס ‎ "בגוף ‎ ראשון"*.‎ 


מאת ‎ יוסף ‎ דרוויש‎ 

פרופ׳ ‎ שמעון ‎ בלס ‎ הוא ‎ מהפוריים ‎ שבין ‎ הסופרים‎ 
הכותבים ‎ עברית, ‎ אבל ‎ נושאי ‎ ספריו ‎ ופועלו ‎ נגר ‎ האפליה‎ 
העדתית ‎ הקיימת ‎ בישראל ‎ (בלס ‎ מכנה ‎ עצמו ‎ "יהודי-ערבי"),‎ 
השליכו ‎ אותו ‎ אל ‎ שולי ‎ הקונצנזוס ‎ הציוני.‎ 

בספרו ‎ "בגוף ‎ ראשון", ‎ מספר ‎ בלס ‎ את ‎ קורות ‎ חייו ‎ מרגע‎ 
לידתו ‎ (מרס ‎ 1930) ‎ ועד ‎ לפרישתו ‎ לפני ‎ כמה ‎ שנים ‎ מהחוג‎ 
לשפה ‎ וספרות ‎ ערבית ‎ באוניברסיטת ‎ חיפה. ‎ אבל ‎ ספרו‎ 
האוטוביוגרפי ‎ אינו ‎ מתחיל ‎ בזיכרונות ‎ מבגדד, ‎ עיר ‎ ילדותו‎ 
ונעוריו, ‎ אלא ‎ ברגע ‎ נחיתתו ‎ בישראל, ‎ ביוני ‎ 1951. ‎ בלס ‎ נמנה‎ 
עם ‎ פעילי ‎ המפלגה ‎ הקומוניסטית ‎ העירקית ‎ מאמצע ‎ שנות ‎ ה-‎ 
40  עד ‎ להגעתו ‎ לישראל ‎ (זה ‎ הביטוי ‎ שבו ‎ משתמש ‎ בלס),‎ 
והמשיך ‎ לפעול ‎ במסגרת ‎ המפלגה ‎ הקומוניסטית ‎ הישראלית‎ 
עד ‎ לשנות ‎ ה-60, ‎ ערב ‎ הפילוג ‎ שהובילו ‎ משה ‎ סנה ‎ וחבריו.‎ 

למחרת ‎ הגעתו ‎ למעברה ‎ באשקלון, ‎ אליה ‎ נשלח ‎ עם‎ 
משפחתו, ‎ וארבעה ‎ ימים ‎ לאחר ‎ ריסוסו ‎ בדי.די.טי., ‎ הבחין ‎ בלס‎ 
בצעירים ‎ יהודים ‎ ממוצא ‎ עירקי, ‎ שמכרו ‎ את ‎ השבועון ‎ "אל‎ 
אתיחאד", ‎ ביטאון ‎ מק״י, ‎ ברחובה ‎ הראשי ‎ של ‎ אשקלון. ‎ הוא‎ 
ביקש ‎ לשוחח ‎ עם ‎ מזכיר ‎ הסניף ‎ המפלגתי, ‎ עולה ‎ מרומניה‎ 
שדיבר ‎ צרפתית, ‎ ולהצטרף ‎ לשורות ‎ מק״י.‎ 

בספרו ‎ האוטוביוגרפי, ‎ מביא ‎ בלס ‎ תיאור ‎ מפורט ‎ של ‎ מאבקי‎ 
הקומוניסטים ‎ במעברות ‎ (נושא ‎ העומד ‎ במרכז ‎ ספרו ‎ הראשון:‎ 
"המעברה"). ‎ יש ‎ להצטער, ‎ שפרק ‎ חשוב ‎ זה ‎ נותר ‎ די ‎ עלום‎ 
בתולדות ‎ מק״י. ‎ מנצלים ‎ זאת ‎ אלה, ‎ שמטעמי ‎ נוחות ‎ מעדיפים‎ 
בכלל ‎ להתעלם ‎ ממנו. ‎ סמי ‎ שלום ‎ שטרית, ‎ שספרו ‎ בן ‎ 400 
העמודים ‎ נקרא: ‎ ״המאבק ‎ המזרחי ‎ בישראל ‎ 1948-2003״‎ 
(הוצאת ‎ עם ‎ עובד, ‎ 2004), ‎ לא ‎ ראה ‎ לנכון ‎ להקדיש ‎ למאבק‎ 
הקומוניסטים ‎ במעברות ‎ כל ‎ התייחסות. ‎ השילוב ‎ קומוניסט‎ 
ומזרחי, ‎ לא ‎ תמיד ‎ עולה ‎ בקנה ‎ אחד ‎ עם ‎ השקפת ‎ עולמם ‎ של‎ 
אלה, ‎ הרואים ‎ עצמם ‎ מחויבים ‎ לעניין ‎ המזרחי.‎ 

שנות ‎ פעילותו ‎ הקומוניסטית ‎ של ‎ בלס ‎ הן ‎ חלק ‎ הארי ‎ של‎ 
האוטוביוגרפיה. ‎ היו ‎ אלה ‎ שני ‎ עשורים ‎ גורליים: ‎ התהפוכות‎ 
הפוליטיות ‎ בעירק ‎ מולדתו, ‎ כולל ‎ רדיפת ‎ הקומוניסטים‎ 
והוצאתו ‎ להורג ‎ של ‎ מזכ״ל ‎ המפלגה; ‎ הקמת ‎ מדינת ‎ ישראל;‎ 
מלחמת ‎ סיני ‎ 1956. ‎ בלס ‎ אף ‎ נשלח ‎ לכלא ‎ בשנות ‎ ה-50, ‎ עת‎ 
שימש ‎ ככתב ‎ לענייני ‎ ערבים ‎ בעיתון ‎ הקומוניסטי ‎ "קול ‎ העם".‎ 
לכליאתו ‎ גרמה ‎ פרובוקציה ‎ של ‎ המשטרה ‎ והשב״כ, ‎ שהדביקו‎ 
לו ‎ אישום ‎ ב״ריגול"... ‎ מרכזיות ‎ המקום, ‎ שתופס ‎ בספר ‎ "הפרק‎ 
הקומוניסטי", ‎ בולטת ‎ במיוחד, ‎ בהתחשב ‎ בהתעלמותו‎ 
המוחלטת ‎ מעשרות ‎ שנות ‎ הוראה ‎ ומחקר ‎ באוניברסיטת ‎ חיפה,‎ 
להן ‎ אינו ‎ מקדיש ‎ ולו ‎ שורה ‎ אחת. ‎ בצד ‎ ביקורת ‎ רבה ‎ שהוא‎ 
מותח, ‎ ישנה ‎ בספר ‎ גאווה ‎ לא ‎ מוסתרת ‎ על ‎ עברו ‎ הקומוניסטי.‎ 

בלס ‎ אינו ‎ בודד ‎ בסיכום ‎ כזה ‎ של ‎ חייו. ‎ מרצה ‎ אחר ‎ לספרות,‎ 
פרופ׳ ‎ נסים ‎ קלדרון, ‎ תיאר ‎ בריאיון ‎ ארוך ‎ במוסף ‎ השבועי‎ 
של ‎ ״הארץ״ ‎ (21.8) ‎ את ‎ קורות ‎ משפחתו ‎ הקומוניסטית,‎ 
מיוצאי ‎ בולגריה, ‎ בשכונת ‎ פלורנטין ‎ בתל-אביב, ‎ ואת ‎ פעילותו‎ 
במסגרת ‎ ברית ‎ הנוער ‎ הקומוניסטי‎ (בנק״י). ‎ קלדרון, ‎ שבשנים‎ 
האחרונות ‎ אינו ‎ מחמיץ ‎ הזדמנות ‎ לתקוף ‎ את ‎ חד״ש, ‎ את ‎ מק״י,‎ 
את ‎ מפגיני ‎ האחד ‎ במאי ‎ ואת ‎ הרשימה ‎ "עיר ‎ לכולנו", ‎ סיים ‎ את‎ 


הריאיון ‎ ל״הארץ" ‎ במילים: ‎ "מאז ‎ נעורי ‎ הקומוניסטיים, ‎ אני‎ 
חולם ‎ על ‎ תרבות ‎ דמוקרטית ‎ שהיא ‎ לא ‎ של ‎ אליטות ‎ בלבד". ‎ גם‎ 
פרופ׳ ‎ ששון ‎ סומך, ‎ חוקר ‎ ומרצה ‎ נודע ‎ לספרות ‎ ערבית,‎ 
הקדיש ‎ בספרו ‎ האוטוביוגרפי ‎ ״ימים ‎ הזויים ‎ -  קורות ‎ חיים‎ 
1951-2000״ ‎ (הוצאת ‎ הקיבוץ ‎ המאוחד, ‎ 2008), ‎ דפים ‎ רבים‎ 
לפעילותו ‎ הקומוניסטית ‎ בשנות ‎ ה-50, ‎ עם ‎ הגעתו ‎ מעירק.‎ 

שמעון ‎ בלס, ‎ ששון ‎ סומך, ‎ פרופ׳ ‎ דוד ‎ צמח ‎ מאוניברסיטת‎ 
חיפה ‎ ואחרים ‎ היו ‎ הגרעין ‎ הפעיל ‎ של ‎ האינטלקטואלים‎ 
הקומוניסטים־מזרחים, ‎ שצמחו ‎ בארץ. ‎ אלא ‎ שכניסתם ‎ של‎ 
אקדמאים ‎ אלה ‎ לאליטות ‎ האינטלקטואליות ‎ של ‎ הקונצנזוס‎ 
הציוני ‎ בישראל ‎ הייתה ‎ כרוכה ‎ בוויתור ‎ על ‎ פעילותם‎ 
הפוליטית ‎ ועל ‎ חברותם ‎ במפלגה ‎ הקומוניסטית.‎ 

בלס ‎ מתאר ‎ בספרו ‎ האוטוביוגרפי ‎ את ‎ השגיאות ‎ ששגתה‎ 
הנהגת ‎ המפלגה ‎ ביחסה ‎ לאינטלקטואלים ‎ בשנות ‎ ה-50 ‎ וה-60‎ 
(ואכן ‎ שגיאות ‎ כאלה ‎ היו ‎ גם ‎ היו). ‎ אבל ‎ קשה ‎ עד ‎ מאוד‎ 
להסביר, ‎ איך ‎ כתב ‎ "קול ‎ העם" ‎ בתחילת ‎ שנות ‎ ה-60 ‎ הופך‎ 
כעבור ‎ שנים ‎ ספורות, ‎ לאחר ‎ כיבוש ‎ השטחים ‎ הפלסטיניים,‎ 
אחד ‎ מכותבי ‎ הטורים ‎ הידועים ‎ בעיתון ‎ הימין ‎ "היום",‎ 
שהמערכת ‎ שלו ‎ פעלה ‎ ב״מצודת ‎ זאב". ‎ בין ‎ הטורים ‎ שכתב‎ 
בלס ‎ באותה ‎ תקופה ‎ (שרק ‎ את ‎ חלקם ‎ הוא ‎ מצטט ‎ בספרו),‎ 
ישנם ‎ מאמרים ‎ שתקפו ‎ בצורה ‎ ארסית ‎ את ‎ הרעיון ‎ הקומוניסטי‎ 
ואפילו ‎ קראו ‎ להמשך ‎ הכיבוש ‎ בתואנה, ‎ שזה ‎ אמצעי ‎ "לחינוך‎ 
האוכלוסייה ‎ המקומית ‎ לדמוקרטיה".‎ 

מצער, ‎ שאין ‎ בספרו ‎ האחרון ‎ של ‎ בלס ‎ כל ‎ התייחסות ‎ לאותם‎ 
מאות ‎ יוצאי ‎ עירק ‎ -  פועלים ‎ וטכנאים ‎ במפעלים, ‎ בעלי ‎ עסקים‎ 
קטנים, ‎ רופאים ‎ ומשפטנים, ‎ שהמשיכו ‎ לפעול ‎ במסגרת‎ 
המפלגה ‎ במשך ‎ עשרות ‎ שנים. ‎ בלס ‎ מתעלם ‎ מאותם‎ 
קומוניסטים ‎ יוצאי ‎ עירק, ‎ אשר ‎ טיפחו ‎ את ‎ קשריהם ‎ עם ‎ מק״י‎ 
חרף ‎ הפילוגים ‎ והאכזבות ‎ הרבות, ‎ שבוודאי ‎ חשו ‎ בשנות‎ 
הרודנות ‎ של ‎ סדאם ‎ חוסיין, ‎ בתקופת ‎ התפוררותה ‎ של ‎ ברית‎ 
המועצות, ‎ או ‎ בשל ‎ האפליה ‎ כלפי ‎ ערבים ‎ ומזרחים ‎ בישראל.‎ 

תהליך ‎ ההתברגות ‎ של ‎ אינטלקטואלים ‎ מזרחים ‎ בקונצנזוס‎ 
הציוני, ‎ תוך ‎ ויתור ‎ על ‎ זהותם ‎ הקומוניסטית, ‎ היה ‎ אמנם ‎ תהליך‎ 
של ‎ ״עריקה״ ‎ -  אם ‎ להשתמש ‎ במילה, ‎ שהייתה ‎ שגורה‎ 
במפלגה ‎ הקומוניסטית ‎ בשנות ‎ ה-50 ‎ וה-60. ‎ אך ‎ אנשי ‎ רוח‎ 
אלה ‎ נותרו, ‎ בסופו ‎ של ‎ דבר, ‎ מחוץ ‎ לקונצנזוס, ‎ בתוך ‎ הגטאות‎ 
האוניברסיטאיים ‎ של ‎ החוגים ‎ לערבית, ‎ בהם ‎ נלמדה ‎ "שפת‎ 
האויב״ ‎ -  השפה ‎ שכל ‎ כך ‎ יקרה ‎ לליבו ‎ של ‎ בלס.‎ 

בלס ‎ מסתכל ‎ בספרו ‎ אחורה ‎ בגעגוע ‎ ולא ‎ בזעם. ‎ הוא ‎ אינו‎ 
קומוניסט ‎ אך ‎ גם ‎ אינו ‎ "עריק". ‎ חרף ‎ גילו ‎ המתקדם, ‎ ניתן‎ 
להבחין ‎ בו ‎ לעיתים ‎ קרובות, ‎ יחד ‎ עם ‎ אשתו, ‎ פרופ׳ ‎ גילה ‎ בלס,‎ 
בהפגנות ‎ למען ‎ השלום ‎ ונגד ‎ הכיבוש.‎ 

״בגוף ‎ ראשון״ ‎ לא ‎ נכתב ‎ לרגל ‎ מלאות ‎ 90  שנה ‎ להקמת‎ 
המפלגה ‎ הקומוניסטית ‎ בארץ. ‎ אבל ‎ יש ‎ בו ‎ תרומה ‎ משמעותית‎ 
להיבט ‎ חשוב ‎ בתולדות ‎ המפלגה, ‎ הצלחותיה ‎ ושגיאותיה.‎ 


*  שמעון ‎ בלס, ‎ בגוף ‎ ראשון, ‎ הוצאת ‎ הקיבוץ ‎ המאוחד ‎ / 
ספרי ‎ סימן ‎ קריאה, ‎ ת״א, ‎ 2009.‎ 


ההר ‎ ההווה‎ /5‎ 


חרם ‎ דרבנו ‎ ליברמן, ‎ מאור ‎ ישראל‎ 


מאת ‎ איתי ‎ מאירסון‎ 

יוני ‎ 1914  -  ההתנקשות ‎ בקיסר ‎ פרנץ ‎ פרדיננד ‎ מביאה‎ 
לפרוץ ‎ מלחמת ‎ העולם ‎ הראשונה; ‎ ספטמבר ‎ 1939  -  פלישת‎ 
הנאצים ‎ לפולין ‎ מציתה ‎ את ‎ מלחמת ‎ העולם ‎ השנייה‎ ;  אוגוסט‎ 
2009  -  תחקיר ‎ עיתונאי ‎ פרובוקטיבי ‎ גורם ‎ למלחמת ‎ ישראל-‎ 
שבריה.‎ 

בראשו ‎ של ‎ שר ‎ החוץ, ‎ אביגרור ‎ ליברמן, ‎ התחוללה ‎ תגובת‎ 
שרשרת ‎ קוגניטיבית ‎ מאלפת ‎ ועם ‎ זאת ‎ גם ‎ צפויה‎ ;  אם ‎ ממשלת‎ 
שבריה ‎ לא ‎ מגנה ‎ את ‎ התחקיר ‎ שפורסם ‎ באותו ‎ צהובון, ‎ הרי‎ 
שהיא ‎ אנטישמית. ‎ אם ‎ היא ‎ אנטישמית ‎ הרי ‎ שהיא ‎ חותרת ‎ תחת‎ 
"יהדותה" ‎ של ‎ מרינת ‎ ישראל, ‎ והשלב ‎ הבא, ‎ איך ‎ לא, ‎ הוא ‎ צמר‎ 
המילים ‎ "סכנה ‎ קיומית". ‎ אם ‎ אכן ‎ סכנה ‎ קיומית ‎ מרחפת ‎ עלינו‎ 
מכיוון ‎ סטוקהולם, ‎ אז ‎ איך ‎ זה ‎ שטרם ‎ שלחנו ‎ לשם ‎ את ‎ חיל-‎ 
האוויר? ‎ כיצד ‎ זה ‎ לא ‎ פתחנו ‎ במבצע ‎ ״עופרת ‎ יצוקה ‎ 2״,‎ 
לחיסול ‎ קיני ‎ המחבלים ‎ בגטבורג? ‎ ומדוע ‎ לא ‎ פשטו ‎ סוכני‎ 
השב״ב ‎ על ‎ הקיבוצים ‎ של ‎ עמק-חפר, ‎ באישון ‎ לילה, ‎ כדי‎ 
לעצור ‎ מנהלית ‎ את ‎ המתנדבות ‎ השבדיות ‎ -  אותו ‎ גיס ‎ חמישי‎ 
עלוב ‎ -  ולהביאן ‎ למרתפיו, ‎ לחקירה ‎ מטלטלת ‎ תחת‎ 
פלואורסנטים ‎ מהבהבים?‎ 

לתקוף ‎ את ‎ ליברמן ‎ על ‎ בריונותו ‎ הדיפלומטית ‎ ועל ‎ דרישתו‎ 
הבלתי ‎ אפשרית ‎ מהשבדים, ‎ היא ‎ מלאכה ‎ קלה ‎ מדי. ‎ הרי ‎ אפילו‎ 
שרי ‎ הממשלה ‎ מגחכים ‎ מאחורי ‎ גבו. ‎ לא ‎ צריך ‎ להיות ‎ פרשן‎ 
פוליטי, ‎ כדי ‎ לדעת ‎ שמדובר ‎ מבחינתו ‎ בעוד ‎ תרגיל ‎ לולייני,‎ 
שנועד ‎ להסיר ‎ מן ‎ הכותרות, ‎ ולו ‎ לזמן ‎ קצר, ‎ את ‎ כתב ‎ האישום‎ 
החמור, ‎ המאיים ‎ לרחף ‎ מעליו, ‎ וליהנות ‎ משינוי ‎ חיובי ‎ ביחס‎ 
דעת ‎ הקהל ‎ כלפיו. ‎ למען ‎ האמת, ‎ ההיסטוריה ‎ מלאה ‎ באינספור‎ 
מדינאים ‎ מסוגו ‎ ובמצבו, ‎ שהספינים ‎ שלהם ‎ היו ‎ הרסניים‎ 
ואכזריים ‎ יותר, ‎ מאשר ‎ פתיחת ‎ מלחמת ‎ איקאה ‎ הראשונה.‎ 

הבעיה ‎ איננה ‎ ליברמן ‎ אלא ‎ הליברמניזם. ‎ והביטוי ‎ המדכא‎ 
והמטריד ‎ ביותר ‎ של ‎ הליברמניזם, ‎ בפרשה ‎ הזאת, ‎ הוא ‎ חרם‎ 
הצרכנים ‎ העממי ‎ על ‎ מותגי ‎ הצריכה ‎ השבדיים, ‎ שהוכרז ‎ ברוב‎ 
הדר. ‎ סורה ‎ איקאה, ‎ הלאה ‎ אריקסון. ‎ לכאורה, ‎ חרם ‎ שכזה ‎ הוא‎ 
חלומה ‎ הרטוב ‎ של ‎ התנועה ‎ החברתית, ‎ על ‎ שלל ‎ מתנגדי‎ 
הגלובליזציה ‎ שבה, ‎ וכל ‎ שוחרי ‎ זכויות ‎ האדם ‎ והעובד. ‎ אלא‎ 
שלמעשה ‎ מדובר ‎ בסיוט ‎ -  רטוב ‎ לא ‎ פחות. ‎ לא ‎ זכויות‎ 
העובדים ‎ עומדת ‎ לנגד ‎ עיני ‎ המחרימים, ‎ אלא ‎ ה״כבוד‎ 
הלאומי" ‎ שלנו; ‎ לא ‎ דברי ‎ תוכחה ‎ על ‎ ניצול ‎ ילדים ‎ במפעלי‎ 
העולם ‎ השלישי ‎ בוקעים ‎ מפי ‎ המחרימים, ‎ אלא ‎ טענות ‎ בדבר‎ 
"אפילו ‎ בשואה ‎ הם ‎ היו ‎ נגדנו". ‎ ואף ‎ מילה ‎ על ‎ הנזקים‎ 
הסביבתיים, ‎ שגורמים ‎ אלפי ‎ הסניפים ‎ של ‎ המותגים ‎ השבדיים,‎ 
הפזורים ‎ בחמש ‎ יבשות, ‎ ומאות ‎ מפעלי ‎ הייצור ‎ שפזורים‎ 
בעיקר ‎ ביבשת ‎ אחת.‎ 

המוחים ‎ והמחרימים ‎ בוודאי ‎ הולכים ‎ לישון ‎ עם ‎ חיוך, ‎ כזה‎ 
ששמור ‎ לאנשים ‎ שהשפיעו, ‎ שהביאו ‎ לשינוי ‎ תודעתי, ‎ שפעלו‎ 
בשדה ‎ החברתי. ‎ אלא ‎ שאלפי ‎ החותמים ‎ על ‎ העצומה‎ 
המביישת ‎ להחרמת ‎ איקאה ‎ ואריקסון, ‎ אינם ‎ אקטיביסטים.‎ 
אקטיביסט ‎ הוא ‎ אחד ‎ שנלחם ‎ בקונצנזוס ‎ ושמוביל ‎ תהליכים‎ 
לא ‎ פופולאריים ‎ בעליל, ‎ ולא ‎ זה ‎ שנגרר ‎ כפרד ‎ תשוש ‎ אחרי‎ 
קריאות ‎ קרב ‎ של ‎ שר ‎ חוץ ‎ בפאניקה. ‎ להחרים ‎ את ‎ איקאה‎ 
מטעמי ‎ "גאווה ‎ לאומית" ‎ הוא ‎ אקט ‎ מגוחך ‎ ומקומם ‎ בדיוק‎ 


כמו ‎ החרמת ‎ מועדוני ‎ חשפנות ‎ בגלל ‎ מחירם ‎ המופקע ‎ של‎ 
המשקאות.‎ 

ממשלת ‎ ישראל ‎ הנאורה ‎ נותנת ‎ לשבדים ‎ הפרימיטיביים‎ 
שיעור ‎ בדמוקרטיה ‎ ובחופש ‎ ביטוי; ‎ אזרחי ‎ ישראל ‎ הנאורים‎ 
מלמדים ‎ את ‎ השבדים ‎ הנחשלים ‎ פרקים ‎ במעורבות ‎ חברתית.‎ 
הם ‎ אפילו ‎ לא ‎ יודעים, ‎ חותמי ‎ העצומות ‎ למיניהם, ‎ שמותגי‎ 
העל ‎ השבדיים ‎ כבר ‎ מזמן ‎ אינם ‎ שבדיים ‎ באמת. ‎ פרט ‎ לשמם‎ 
של ‎ המותגים, ‎ ולשכבה ‎ צרה ‎ של ‎ מנהלים ‎ ובעלי ‎ מניות‎ 
ספורים, ‎ מדובר ‎ בענקיות ‎ בינלאומיות, ‎ המייצרות ‎ והמשווקות‎ 
בשפות ‎ זרות. ‎ הילד ‎ הרזה, ‎ שרוכן ‎ מעל ‎ הפס ‎ הנע ‎ במפעלי‎ 
אריקסון ‎ באינדונזיה, ‎ ומחבר ‎ במיומנות ‎ שבב ‎ לשבב ‎ תמורת‎ 
שני ‎ דולרים ‎ ליום ‎ עבודה, ‎ ראוי ‎ לחרם ‎ שלנו ‎ על ‎ אריקסון,‎ 
לחרם ‎ המושתת ‎ על ‎ סולידאריות.‎ 

ואתם, ‎ החותמים, ‎ קחו ‎ לכם ‎ כמה ‎ ימי ‎ חופש ‎ וטוסו ‎ לנפוש‎ 
באחד ‎ הקלאבים ‎ של ‎ תורכיה, ‎ אותה ‎ תורכיה ‎ שהחרמתם ‎ אך‎ 
לפני ‎ חודשים ‎ ספורים, ‎ משום ‎ שממשלתה ‎ העזה ‎ להרגיז ‎ את‎ 
הליברמנים.‎ 

הקומוניסטים ‎ ביוון‎ 

שריפות ‎ לצורך ‎ ספסרות ‎ קרקע‎ 

"זו ‎ תכנית ‎ הצתת ‎ יערות ‎ מאורגנת ‎ היטב, ‎ והסיבות ‎ לה‎ 
גלויות. ‎ אין ‎ זה ‎ מקרה, ‎ שמדי ‎ שנה ‎ בוערים ‎ חלקות ‎ אדמה‎ 
ויערות, ‎ שערכם ‎ הנדל״ני ‎ גבוה ‎ במיוחד״ ‎ -  כך ‎ אמרה ‎ מזכ״ל‎ 
המפלגה ‎ הקומוניסטית ‎ היוונית, ‎ אלקה ‎ פפאריגה, ‎ בשבוע‎ 
שעבר, ‎ במהלך ‎ מסיבת ‎ עיתונאים ‎ מאולתרת, ‎ שקיימה ‎ יחד ‎ עם‎ 
חברי ‎ הנהגת ‎ המפלגה ‎ באחד ‎ ממוקדי ‎ השריפה.‎ 

פפאריגה ‎ האשימה, ‎ כי ‎ מאז ‎ ומעולם ‎ היו ‎ שריפות ‎ יזומות‎ 
אמצעי ‎ להסבת ‎ ייעוד ‎ קרקעות, ‎ תוך ‎ ניצולן ‎ של ‎ מערכת ‎ חוקי‎ 
קרקע ‎ ארכאית ‎ ומסורבלת ‎ ושל ‎ מסורת ‎ של ‎ שוחד ‎ ושחיתות‎ 
שלטונית. ‎ "המצב ‎ הקיים ‎ הוא ‎ גן ‎ עדן ‎ לבעלי ‎ הון ‎ ולבעלי‎ 
זרוע״ ‎ -  הדגישה.‎ 

הנוהג ‎ ביוון ‎ איפשר ‎ לכל ‎ אדם ‎ לבוא ‎ לבית ‎ המשפט ‎ או‎ 
למושל ‎ המחוז, ‎ ולתבוע ‎ את ‎ הקרקע, ‎ שעליה ‎ היה ‎ יער ‎ שנשרף,‎ 
בנימוק ‎ שהיא ‎ שייכת ‎ לאביו ‎ או ‎ לסבו, ‎ אף ‎ כי ‎ הניירות ‎ הושמדו‎ 
בשריפה. ‎ ההחלטה ‎ להאמין ‎ לטוען ‎ או ‎ לא ‎ הייתה ‎ כולה ‎ בידי‎ 
השופט ‎ או ‎ המושל. ‎ לפי ‎ המצב ‎ הקיים, ‎ הקרקעות ‎ ביוון‎ 
מאותרות ‎ לפי ‎ בעל ‎ הנכס, ‎ ומצב ‎ זה ‎ מזמין ‎ טעויות ‎ והונאה‎ 
יזומה. ‎ רק ‎ לאחרונה ‎ מתחילים ‎ לייסד ‎ ביוון ‎ רישום ‎ מסודר ‎ של‎ 
מקרקעין‎ (טאבו).‎ 

הדמיון ‎ בין ‎ השריפות ‎ הנוכחיות, ‎ שפרצו ‎ באזור ‎ אתונה‎ 
ובאזורים ‎ נוספים, ‎ לבין ‎ השריפות ‎ שהיו ‎ בפלופונז ‎ בולט: ‎ גם‎ 
הפעם, ‎ רוב ‎ האדמות ‎ שנשרפו ‎ הן ‎ אדמות ‎ מדינה, ‎ ולכולן ‎ ערך‎ 
נדל״ני ‎ גבוה. ‎ לאחר ‎ שהתפוצצה ‎ הפרשה ‎ של ‎ אדמות ‎ המדינה‎ 
שהוצתו ‎ בפלופונז, ‎ התחייב ‎ ראש ‎ ממשלת ‎ יוון, ‎ קוסטאס‎ 
קרמנליס, ‎ לא ‎ לבנות ‎ עליהן ‎ ולשקם ‎ את ‎ היער, ‎ אך ‎ הדבר ‎ עדיין‎ 
לא ‎ נעשה. ‎ כמה ‎ משפחות ‎ פשע ‎ וספסרי ‎ קרקעות ‎ שורפות‎ 
ובונות, ‎ בשתיקה ‎ כהסכמה ‎ של ‎ הפוליטיקאים ‎ הבורגנים.‎ 

פפאריגה ‎ ציינה ‎ במסיבת ‎ העיתונאים, ‎ שמחוזות ‎ המפלגה‎ 
באתונה ‎ ובאתיקה ‎ קראו ‎ לאלפי ‎ חבריהם ‎ לצאת ‎ ולהילחם‎ 
באש, ‎ יחד ‎ עם ‎ התושבים, ‎ וזאת ‎ בהעדר ‎ מכבי ‎ אש. ‎ היא‎ 
האשימה ‎ את ‎ הממשלה ‎ בסיוע ‎ להשחתת ‎ הטבע ‎ לצורך ‎ חיזוק‎ 
הספסרות ‎ הקפיטליסטית.‎ 


התאוגגות ‎ 9ועלי0 ‎ במ9על ‎ בססחיס ‎ מגיבה ‎ הצלחה‎ 


מאת ‎ עמאד ‎ דרויש ‎ וחיליל ‎ שהאב‎ 

אנו ‎ עובדים ‎ שנים ‎ ארוכות ‎ ב״ימית״ ‎ -  מפעל ‎ בינלאומי ‎ לייצור‎ 
ציוד ‎ חקלאי, ‎ הממוקם ‎ באזור ‎ התעשייה ‎ "ניצני ‎ שלום" ‎ שליד‎ 
טול ‎ כרם. ‎ למרות ‎ שאנו ‎ ברובנו ‎ פועלים ‎ מקצועיים, ‎ שולמה ‎ לנו‎ 
משכורת ‎ נמוכה ‎ ולא ‎ קיבלנו ‎ זכויות ‎ סוציאליות.‎ 
רבים ‎ מהעובדים ‎ נפגעו ‎ מתאונות ‎ בעבודה. ‎ בעלי ‎ המפעל ‎ לא‎ 
הכיר ‎ בתאונות ‎ ונהג ‎ לשלוח ‎ את ‎ העובדים ‎ לקבל ‎ טיפול ‎ רפואי‎ 
בבית ‎ החולים ‎ בטול ‎ כרם ‎ על ‎ חשבונם.‎ 

מצבנו ‎ היה ‎ קשה, ‎ היינו ‎ כשישים ‎ פועלים ‎ לא ‎ מאוחדים,‎ 
שהיו ‎ מתחרים ‎ בינם ‎ לבין ‎ עצמם ‎ במטרה ‎ למצוא ‎ חן ‎ בעיני‎ 
המעסיק, ‎ גם ‎ כאשר ‎ הדבר ‎ פגע ‎ בעמיתינו ‎ לעבודה.‎ 

במציאות ‎ מרה ‎ זו, ‎ עלה ‎ בדעתנו ‎ הרעיון ‎ לאחד ‎ את‎ 
העובדים. ‎ בשנת ‎ 1998, ‎ ארגנו ‎ גרעין ‎ של ‎ שבעה ‎ עובדים‎ 
ובזהירות ‎ רבה, ‎ בשל ‎ חשש ‎ מדיכוי ‎ מצד ‎ המעסיק, ‎ התרחבנו‎ 
אט ‎ אט. ‎ כך ‎ התגבש ‎ הרצון ‎ לשפר ‎ את ‎ תנאי ‎ עבודתנו ‎ ולהקים‎ 
ועד ‎ עובדים, ‎ שיעלה ‎ את ‎ דרישותינו ‎ ויגן ‎ על ‎ זכויותינו. ‎ זימנו‎ 
פגישה ‎ מורחבת, ‎ בה ‎ השתתפו ‎ מרבית ‎ העובדים. ‎ בפגישה‎ 
סיכמנו, ‎ כי ‎ המאבק ‎ יהיה ‎ דמוקרטי ‎ וכי ‎ יועלו ‎ בו ‎ דרישות ‎ אשר‎ 
יזכו ‎ לתמיכת ‎ רוב ‎ העובדים. ‎ בחרנו ‎ בוועד ‎ עובדים ‎ וקיבלנו ‎ על‎ 
עצמנו ‎ החלטה ‎ לכבד ‎ את ‎ החלטותיו.‎ 

לאחר ‎ הבחירות, ‎ מסרנו ‎ למעסיק ‎ את ‎ שמות ‎ חברי ‎ הוועד‎ 
והודענו ‎ לו ‎ שטיפול ‎ בנושאים ‎ הקשורים ‎ לתנאי ‎ העבודה ‎ יעבור‎ 
דרך ‎ הועד. ‎ העלנו ‎ בפניו ‎ רשימת ‎ דרישות, ‎ וביניהן: ‎ תשלום‎ 
שכר ‎ מינימום ‎ וכל ‎ זכויותינו ‎ הסוציאליות ‎ לפי ‎ החוק, ‎ הכנסת‎ 
אמצעי ‎ בטיחות ‎ ופיצוי ‎ עובדים ‎ הנפגעים ‎ בתאונות ‎ עבודה.‎ 

המעסיק ‎ דחה ‎ את ‎ הדרישות ‎ ופיטר ‎ כמה ‎ מחברי ‎ הוועד‎ 
הנבחר. ‎ בזכות ‎ רמת ‎ המודעות ‎ הגבוהה ‎ בקרב ‎ הפועלים,‎ 
תגובתנו ‎ הייתה ‎ -  הפסקת ‎ העבודה. ‎ כך ‎ הכרחנו ‎ את ‎ המעסיק‎ 
לחזור ‎ בו ‎ מהפיטורים ‎ של ‎ חברי ‎ הוועד.‎ 

אחרי ‎ צעד ‎ ראשון ‎ זה, ‎ שלחנו ‎ מכתב ‎ למעסיק, ‎ בו ‎ הודענו ‎ על‎ 
סכסוך ‎ עבודה ‎ ודרשנו, ‎ שתוך ‎ שבועיים ‎ ישפר ‎ את ‎ תנאי‎ 
העבודה. ‎ כאשר ‎ לא ‎ נשתנה ‎ דבר, ‎ פתחנו ‎ בשביתה, ‎ שנמשכה‎ 
ארבעה ‎ ימים, ‎ ובעקבותיה ‎ זכינו ‎ בכמה ‎ הישגים. ‎ ההישג‎ 
החשוב ‎ ביותר ‎ הוא ‎ -  הכרה ‎ מצד ‎ המעסיק ‎ בוועד ‎ הנבחר.‎ 

בשנת ‎ 2007  הכרנו ‎ במשרדי ‎ ההתאחדות ‎ הכללית ‎ של‎ 
איגודי ‎ העובדים ‎ בטול ‎ כרם ‎ את ‎ עמותת ‎ קו ‎ לעובד. ‎ בעקבות‎ 
ההכרות, ‎ התחלנו ‎ להשתתף ‎ בסדנאות ‎ להעלאת ‎ רמת ‎ המודעות‎ 
של ‎ העובדים ‎ לזכויותיהם ‎ החוקיות ‎ ולחשיבות ‎ אחדותם.‎ 
באותה ‎ תקופה, ‎ החליט ‎ בית ‎ המשפט ‎ העליון ‎ להחיל ‎ את ‎ חוקי‎ 
העבודה ‎ הישראליים ‎ על ‎ הפועלים ‎ הפלסטינים, ‎ המועסקים‎ 
באזורים ‎ התעשייתיים ‎ בהתנחלויות.‎ 

כאשר ‎ סירב ‎ המעסיק ‎ ליישם ‎ את ‎ חוקי ‎ העבודה ‎ הישראליים,‎ 
הכרזנו ‎ על ‎ שביתה ‎ פתוחה, ‎ שנמשכה ‎ 21  ימים. ‎ בתקופה ‎ זו‎ 
התנהל ‎ מו״מ ‎ מפרך ‎ בינינו ‎ לבין ‎ המעסיק. ‎ בזמן ‎ השביתה‎ 
ארגנו ‎ משמרות ‎ מחאה ‎ מול ‎ שערי ‎ המפעל. ‎ אחד ‎ ההישגים‎ 
החשובים ‎ של ‎ השביתה ‎ היה ‎ העלאת ‎ שכרנו ‎ מ-10 ‎ ל־ 1 7 
שקלים ‎ לשעה.‎ 


בית ‎ המשפט ‎ העליון: ‎ אין ‎ לסכן‎ 
בריאותם ‎ של ‎ תלמידים ‎ בשועפט‎ 

בית ‎ המשפט ‎ העליון ‎ קיבל ‎ בשבוע ‎ שעבר ‎ את ‎ הערעור,‎ 
שהגישו ‎ הורי ‎ התלמידים, ‎ בשיתוף ‎ האגודה ‎ לזכויות ‎ האזרח‎ 
ואדם ‎ טבע ‎ ודין ‎ בנוגע ‎ לבית ‎ הספר ‎ שועפט ‎ ג׳ ‎ במזרח‎ 
ירושלים. ‎ בית ‎ המשפט ‎ הורה ‎ לעיריית ‎ ירושלים ‎ ולמשרד‎ 
החינוך ‎ למצוא ‎ פתרון ‎ מיידי ‎ לזיהום, ‎ ממנו ‎ סובלים ‎ הילדים.‎ 

יותר ‎ מ-800 ‎ תלמידים ‎ בשועפט ‎ סבלו ‎ מכאבי ‎ ראש ‎ חזקים‎ 
ומהקאות ‎ במהלך ‎ כל ‎ שנת ‎ הלימודים ‎ שעברה. ‎ הצרות ‎ החלו,‎ 
כאשר ‎ ארובה ‎ של ‎ המפעל, ‎ הצמוד ‎ לגדר ‎ בית ‎ הספר, ‎ החלה‎ 
לפלוט ‎ עשן ‎ שחור. ‎ בשלב ‎ מסוים ‎ אפילו ‎ המורים ‎ ברחו‎ 
מהכיתות. ‎ ההורים, ‎ החוששים ‎ לבריאות ‎ ילדיהם, ‎ הכריזו‎ 
שביתה ‎ ומנעו ‎ לימודים ‎ בבית ‎ הספר.‎ 

לאחר ‎ שבית ‎ המשפט ‎ לעניינים ‎ מינהליים ‎ דחה ‎ את ‎ הדרישה‎ 
למצוא ‎ בניין ‎ חלופי ‎ לבית ‎ הספר, ‎ פנו ‎ אדם ‎ טבע ‎ ודין, ‎ האגודה‎ 
לזכויות ‎ האזרח ‎ בישראל ‎ ונציגי ‎ ועד ‎ ההורים ‎ לבית ‎ המשפט‎ 
העליון ‎ והגישו ‎ ערעור ‎ על ‎ פסק ‎ דינו ‎ של ‎ בית ‎ המשפט ‎ לעניינים‎ 
מינהליים ‎ בירושלים. ‎ כאמור, ‎ בית ‎ המשפט ‎ העליון ‎ קיבל ‎ את‎ 
הערעור.‎ 

בהחלטת ‎ בית ‎ המשפט ‎ העליון, ‎ כתב ‎ המשנה ‎ לנשיאה,‎ 
השופט ‎ חיים ‎ ריבלין, ‎ כי ‎ על ‎ משרד ‎ החינוך ‎ ועיריית ‎ ירושלים‎ 
למצוא ‎ פתרון, ‎ ולו ‎ זמני, ‎ שיאפשר ‎ לתלמידי ‎ בית ‎ הספר ‎ היסודי‎ 
בשועפט ‎ ללמוד ‎ מבלי ‎ לסכן ‎ את ‎ בריאותם. ‎ "פתרון ‎ זה ‎ צריך‎ 
שיהא ‎ מיידי: ‎ יש ‎ להעתיק ‎ את ‎ בית ‎ הספר ‎ או ‎ את ‎ המפעל, ‎ או‎ 
למצוא ‎ פתרון ‎ מתאים ‎ אחר ‎ -  נכתב ‎ בהחלטה. ‎ עוד ‎ נכתב ‎ בה,‎ 
כי ‎ "הנכונות ‎ להסכים ‎ לחשיפת ‎ ילדים ‎ לסיכונים ‎ הנלווים‎ 
לשאיפת ‎ החומרים ‎ המזיקים, ‎ ולו ‎ למשך ‎ יום ‎ אחד, ‎ היא‎ 
החלטה ‎ בלתי-סבירה, ‎ ואין ‎ להשאירה ‎ על ‎ מכונה".‎ 

מכללת ‎ הגדה ‎ השמאלית‎ 

אחד ‎ העם ‎ 70, ‎ ת״א‎ 

קורס ‎ חדש ‎ בן ‎ שלושה ‎ מפגשים‎ 

מהגרי ‎ עבודה,‎ 

גלובליזציה ‎ וקפיטליזם‎ 

בהנחייתו ‎ של ‎ ד״ר ‎ אפרים ‎ דויד׳‎ 

יתקיים ‎ ברציפות ‎ בימי ‎ ה׳ ‎ בשעה ‎ 20.00.‎ 

שיעור ‎ הפתיחה ‎ -  3  בספטמבר.‎ 

התשלום ‎ עבור ‎ הקורס‎ : 70  ₪  ;  עבור ‎ הרצאה ‎ בודדת ‎ -  25  ₪.‎ 

פרטים ‎ נוספים‎ : 5201416-050 

קורס ‎ לערבית ‎ מדוברת ‎ למתחילים‎ 

עם ‎ המורה ‎ יוסף ‎ עספור‎ 

יתקיים ‎ בימי ‎ א׳ ‎ בשעה ‎ 20.00. ‎ פתיחת ‎ הקורס ‎ -  6  בספטמבר.‎ 

